Al XIII-lea eveniment din seria “ArchaeoSciences Seminars” la Universitatea din București

Miercuri, 4 noiembrie 2020, platforma ArchaeoSciences din cadrul Institutului de Cercetare al Universității din București va organiza un nou eveniment din seria ArchaeoSciencesSeminars. Evenimentul va avea loc online, pe platforma Google Meet, începând cu ora 11:00, iar persoanele interesate pot participa accesând acest 
link. 
Invitatul conferinței este dr. Vladimir Slavchev de la Varna Regional History Museum din Bulgaria, care va susține prezentarea intitulată “Varna and the Northwest Pontic Copper Age”. 

Dr. Vladimir Slavchev este absolvent de arheologie la Universitatea din Sofia. Cu studii doctorale realizate sub coordonarea prof. habil. dr. Henrieta Todorova, cadru didactic și cercetător în cadrul Academiei Bulgare de Științe, Vladimir Slavchev este în prezent membru al echipei de la Varna Regional History Museum din Bulgaria.

Preocupările invitatului în domeniul arheologiei vizează civilizațiile preistorice din zona litoralului Mării Negre, ceramica și practicile funerare specifice mileniului al V-lea BC. De asemenea, Vladimir Slavchev a participat la mai multe săpături arheologice în situri eneolitice, iar recent a descoperit o nouă necropolă preistorică în zona Varna. Vladimir  De asemenea, dr. Vladimir Slavchev Slavchev este autorul a peste 60 articole, rapoarte, monografii și cărți.
Seminarele ArchaeoSciences își propun să ofere un cadru pentru profesioniștii din domeniul Științelor Arheologice (ArchaeologicalSciences) din diferite părți ale lumii, pentru a-și împărtăși cunoștințele și pentru a transmite informații relevante referitoare la ultimele aspecte legate de metodele și abordările actuale utilizate pentru studierea trecutului. De asemenea, această inițiativă reprezintă o oportunitate pentru studenții români de a afla mai multe despre diversele aspecte interdisciplinare ale arheologiei.

